Regional Security System

Regional Security System (RSS) er et forsvarssamarbeid mellom sju stater i det østlige Karibia. RSS ble etablert i 1982.

Medlemsstater

Bakgrunn
Organisasjonen for østkaribiske stater ble til i 1981 på grunnlag av en traktat som i artikkel 8 ga organisasjonen ansvar for å samordne innsatsen for kollektiv sikkerhet. Statene var i en situasjon der det var kuppforsøk, opprør og trusler som involverte leiesoldater.Dent, David W. og Larman C. Wilson: Historical Dictionary of Inter-American Organizations, 2. utgave, Lanham/Toronto/Plymouth: Scarecrow Press, 2014, s. 270. En felles forsvars- og sikkerhetskomité ble etablert, men landene hadde ikke selv militær kapasitet og vendte seg derfor til Barbados for dette.Phillips, Dion: «Defence in the Anglophone Caribbean», i A Comparative Atlas of Defence in Latin America and Caribbean – 2010 Edition, Buenos Aires: RESDAL, 2010, s. 126.

I 1982 gikk noen av statene i Organisasjonen for østkaribiske stater, Antigua og Barbuda, Dominica, Saint Lucia og Saint Vincent og Grenadinene, sammen med Barbados for å danne et mer konkret samarbeid i Regional Security System. Øvrige medlemsstater kunne etter dette be om militær støtte fra Barbados.«History» , Regional Security System. Statene i samarbeidet bidro til den USA-ledete invasjonen av Grenada i 1983. Etter dette har også Grenada og Saint Kitts og Nevis blitt med i Regional Security System.

Forsvarssamarbeid
Samarbeidet var først basert på en intensjonsavtale (memorandum of understanding), opprinnelig inngått i 1982 og revidert i 1992, men fikk i 1996 grunnlag i en traktat. I tillegg til felles forsvarssamarbeid, gir traktaten RSS også mandat til beredskapsinnsats ved naturkatastrofer og andre krisesituasjoner, felles innsats mot narkotikasmugling, 
samordning av tolltjeneste, redningstjeneste, fiskerioppsyn og miljøovervåkning.«Purposes and functions of the RSS» , Regional Security System. Styrkene som inngår består av soldater så vel som politifolk. Gjennom Treaty on Security Assistance (TSA) har RSS påtatt seg forpliktelser som dekker landene som er med i CARICOM.
Treaty on Security Assistance among CARICOM Member States , CARCOM.

Ministerrådet, bestående av medlemslandenes forsvarsministere, er det øverste organet i Regional Security System. Organisasjonen har hovedkontor på Barbados. Regional Security System har fått støtte fra Canada, Storbritannia og USA.

Med støtte fra USA etablerte RSS i 1999 en luftving, der Barbados bidro med to fly av typen C-26 for luftovervåkning. Luftvingen benyttes særlig i kampen mot narkotikasmugling, men har også oppgaver i forbindelse med krisehåndtering og redningsoppdrag.
«Chapter 9: Special Section: The Caribbean», i A Comparative Atlas of Defence in Latin America and Caribbean – 2010 Edition, Buenos Aires: RESDAL, 2010, s. 123.

Det er etablert en opplæringsenhet særlig med tanke på operasjoner til sjøs. Enheten holder til på Antigua og Barbuda og var opprinnelig støttet av Storbritannia.

Sammen med United States Southern Command og andre land holder RSS øvelsene Tradewinds for luftoperasjoner, PKO North for fredsbevarende operasjoner og FAHUM for operasjoner ved naturkatastrofer.«Chapter 9: Special Section: The Caribbean», i A Comparative Atlas of Defence in Latin America and Caribbean – 2010 Edition, Buenos Aires: RESDAL, 2010, s. 126.

Referanser

Eksterne lenker
 Regional Security System, offisielt nettsted

Kategori:Militære allianser
Kategori:Internasjonale militære organisasjoner
Kategori:Etableringer i 1982